**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník v platnom znení (ďalej len „Zmluva“)

medzi zmluvnými stranami

**Kupujúci:**

**Obchodné meno: Fatimex, s.r.o.**

Sídlo: Bôrická 103, 010 01 Žilina

Štatutárny orgán: Peter Fučík – konateľ

IČO: 31623247

DIČ: 2020450146

IČ DPH: SK2020450146

Zápis v OR: Okresný súd Žilina, oddiel Sro, vložka číslo: 2454/L

Bankové spojenie: UniCredit Bank CzechRepublic and Slovakia, a.s. pobočka zahraničnej banky

IBAN: SK30 1111 0000 0066 1847 3018

Email: fatimexsro@gmail.com

Tel: 0918492080

(ďalej ako „Kupujúci“)

a

**Predávajúci:**

**Obchodné meno:**

Sídlo:

Štatutárny orgán:

IČO:

DIČ:

IČ DPH:

Zápis v OR:

Bankové spojenie:

IBAN:

Email:

Tel:

(ďalej ako „Predávajúci“)

(spolu ďalej aj ako „Zmluvné strany“)

**PREAMBULA**

Zmluvné strany uzatvárajú túto Zmluvu v súlade s výsledkom výberu dodávateľa pre predmet Žiadosti o nenávratný finančný príspevok v rámci PRV SR 2014 - 2022 na základe výzvy na predkladanie ponúk zo dňa ............. na predmet zákazky „Robotika v chove hospodárskych zvierat“.

**Čl. I.**

**PREDMET ZMLUVY A KÚPNA CENA**

1. Predmetom tejto zmluvy je záväzok predávajúceho dodať kupujúcemu robotiku v chove hospodárskych zvierat - súbor podľa špecifikácie v bode 2. tohto článku a previesť na kupujúceho vlastnícke právo a kupujúci sa zaväzuje zaplatiť za ňu kúpnu cenu.
2. Predávajúci má podľa tejto zmluvy dodať súbor zariadení definovaný ako Robotika v chove hospodárskych zvierat s nasledovnými špecifikáciámi:

|  |  |
| --- | --- |
| **Špecifikácia, požadovaný technický parameter/vlastnosť:**  **Robotika v chove hospodárskych zvierat - súbor** | **Celková cena:** |
| * Inteligentné oplôtky pre 2 x 500 ks oviec – jeden zdroj napájaný na elektrickú sieť s kapacitou min. 45 000 W akumulovaná energia min. 50J. Druhý zdroj napájaný na solárne panely alebo aj elektrickú sieť s kapacitou min. 14 000 W a akumulovaná energia 20J. Obidva zdroje musia mať podporu prepojenia s wifi a bluetooth. Možnosť kontroly napätia v systéme cez mobil poprípade cez tablet ako aj následného vypnutia a zapnutia na diaľku. |  |
| * Solárny systém vhodný na napájanie vyššie uvedeného zdroja. |
| * Prislúchajúce množstvo zemniacich tyčí a blesko poistiek potrebných na bezpečné sfunkčnenie elektrických ohradníkov. |
| * Ohradníkové siete v dĺžke min. 4 300 m a výške 120 cm vrátane stĺpikov potrebných na postavenie oplôtku. |
| * Lokalizácia a kontrola zvierat na pasienku pomocou aplikácie na mobil a PC. |
| * Minimálny počet obojkov 60 ks bez potreby nabíjania batérii celú pastevnú sezónu /5mes./ |
| * Potrebný dosah signálu minimálne 4 km. |
| * Set musí obsahovať vysielacie antény. |
| * Označenie zvierat elektronickými čipmi v počte min. 1 000 ks. |
| * Čítačka na čipy pevná s minimálnym dosahom 1 meter. |
| * Čítačka na čipy prenosná v počte 2 ks s minimálnym dosahom 50 cm. |
| * Manipulačné zábrany na triedenie, váženie, kontrolu zdravotného stavu a na elektronickú identifikáciu jednotlivých zvierat. Minimálna kapacita 200 ks oviec. |
| * Manipulačná klietka na ošetrovanie oviec. |
| * Digitálna váha na váženie živých zvierat minimálne do 2 000 kg vrátane vážiacej klietky. Digitálna váha vodotesná a odolná voči prachu a nárazu. Obsahujúca možnosti prenosu dát do mobilu alebo tabletu. Odchýlka váženia maximálne +-3%. |
| * Sono na vyšetrenie gravidity oviec. |
| * Software na spracovanie dát jednotlivých zvierat s licenciou na min. 5 rokov. |  |
| * Tablet 1 ks odolný displej min 10 RAM min 4GB wifi, bluetooth, batéria min 6 000 mAh, interná pamäť min. 64 GB . |  |
| * Potrebné prepojenie s digitálnou váhou a čítačkami elektronických čipov zvierat. |  |
| * Kamerový systém do maštale s nočným videním potreba otočných kamier, možnosť spárovania s WIFI, potrebný počet minimálne 12 ks. |  |
| **Cena spolu bez DPH:** |  |
| **DPH:** |  |
| **Cena spolu s DPH:** |  |

**Čl. II.**

**PLATOBNÉ PODMIENKY**

1. Kupujúci sa zaväzuje predmet zmluvy prevziať a zaplatiť zaň dohodnutú kúpnu cenu uvedenú v článku I. bod 2. v stanovenej lehote. Kúpna cena je splatná v lehote:

Na základe vystavenej faktúry so splatnosťou 15 dní po obdržaní.

**Čl. III.**

**DODACIA LEHOTA A MIESTO PLNENIA**

1. Termín dodávky: do dvoch mesiacov od nadobudnutia účinnosti Kúpnej zmluvy.
2. Miesto plnenia – odovzdania predmetu tejto zmluvy je: Ovčia farma Fačkov, adresa - Fačkov 424, 013 15 Fačkov.

**Č. IV.**

**ZMLUVNÉ SANKCIE**

1. V prípade omeškania predávajúceho s odovzdaním predmetu zmluvy v lehote dodania v zmysle článku III. bod 1. zmluvy má kupujúci nárok na zaplatenie zmluvnej pokuty vo výške 0,05 % zo zmluvnej ceny s DPH, a to za každý aj začatý deň omeškania.
2. V prípade omeškania kupujúceho s úhradou faktúry má predávajúci nárok na zaplatenie úroku z omeškania vo výške 0,05 % z dlžnej sumy za každý aj začatý deň omeškania.
3. Zaplatením zmluvnej pokuty na základe tejto zmluvy nezaniká príslušnej zmluvnej strane povinnosť splniť zabezpečený záväzok.

**Čl. V.**

**VŠEOBECNÉ USTANOVENIA**

1. Predávajúci sa zaväzuje odovzdať predmet zmluvy v riadnom čase a kvalite a odovzdať doklady, ktoré sa na predmet zmluvy vzťahujú.
2. Predávajúci preberá záruku za akosť tovaru špecifikovaného v článku I. bod 2. zmluvy. Záručné podmienky na dodaný tovar sú špecifikované v záručnom liste, kde je uvedená dĺžka záruky a jej rozsah.
3. Zmluvné strany sa výslovne dohodli v súlade s ust. § 445 Obchodného zákonníka, že kupujúci nadobudne vlastnícke právo k predmetu zmluvy až úplným zaplatením kúpnej ceny.
4. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.
5. V prípade, že predávajúci použije na plnenie predmetu tejto Zmluvy subdodávateľa, je povinný uzavrieť s ním písomnú zmluvu, ktorá bude obsahovať povinnosť podľa bodu 4. tohto článku.

**Čl. VI.**

**ZÁVEREČNÉ USTANOVENIA**

1. Táto zmluva nadobúda platnosť a účinnosť dňom jej podpísania oboma zmluvnými stranami.

2. Akékoľvek dohody, zmeny alebo dodatky k tejto zmluve sú pre zmluvné strany záväzné len za podmienky, že sú vykonané písomnou formou a sú podpísané oboma zmluvnými stranami.

3. Pokiaľ nebolo v tejto zmluve dojednané inak, riadia sa práva a povinnosti zmluvných strán zákonom č. 513/1991 Zb. Obchodný zákonník v znení neskorších predpisov a ostatnými platnými právnymi predpismi.

4. Táto zmluva je vyhotovená v dvoch vyhotoveniach, z ktorých jedno vyhotovenie obdrží kupujúci a jedno vyhotovenie obdrží predávajúci.

5. Zmluvné strany si zmluvu prečítali, jej obsahu porozumeli a na znak súhlasu ju podpísali.

V Žiline, dňa ............................

.......................................................... ......................................................

kupujúci predávajúci